Content despleguèc es veles eth divin Ulisses, e, en tot sèir-se, comencèc a governar abilament era barca damb eth timon, sense qu’eth dromilhon queiguesse enes sues paupetes, tant que contemplaue es Pleiades, eth Bootes, que se cògue cada tarde, e era Ossa, cridada eth Car coma fausnòm, era quau vire tostemp en madeish lòc, agache a Orion e ei era soleta que non se banhe en Ocean; pr'amor que l’auie ordenat Calipso, era divina entre es divesses, qu’auesse ara Ossa ena man quèrra pendent era trauessada.